CELEX: 62010TN0295
Language: sl
Date: 2010-07-07 00:00:00
Title: Zadeva T-295/10: Tožba, vložena 7. julija 2010 – Camara proti Svetu

28.8.2010   
            
            
               SL
            
            
               Uradni list Evropske unije
            
            
               C 234/51
            
         Tožba, vložena 7. julija 2010 – Camara proti Svetu
   (Zadeva T-295/10)
   ()
   2010/C 234/91
   Jezik postopka: francoščina
   
      Stranki
   
   
      Tožeča stranka: Kerfalla Person Camara (zastopnik: J.-C. Tchikaya, odvetnik)
   
      Tožena stranka: Svet Evropske unije
   
      Predloga tožeče stranke
   
   
               —
            
            
               Uredba Sveta (EU) št. 1284/2009 z dne 22. decembra 2009 o uvedbi nekaterih posebnih omejevalnih ukrepov v zvezi z Republiko Gvinejo, naj se razglasi za nično v delu, v katerem se nanaša na tožečo stranko;
            
         
               —
            
            
               Svetu naj se naloži plačilo stroškov.
            
         
      Tožbeni razlogi in bistvene trditve
   
   Tožeča stranka predlaga razglasitev ničnosti Uredbe Sveta (EU) št. 1284/2009 z dne 22. decembra 2009 o uvedbi nekaterih posebnih omejevalnih ukrepov v zvezi z Republiko Gvinejo (1) v delu, v katerem je tožeča stranka navedena na seznamu fizičnih in pravnih oseb, subjektov in organov, katerih sredstva in gospodarski viri so zamrznjena na podlagi člena 6 te uredbe.
   Tožeča stranka v utemeljitev tožbe navaja tri tožbene razloge:
   
               —
            
            
               očitna napaka pri presoji v zvezi z uvrstitvijo tožeče stranke na seznam fizičnih in pravnih oseb, subjektov in organov, katerih sredstva in gospodarski viri so zamrznjeni;
            
         
               —
            
            
               kršitev člena 215(3) PDEU, saj izpodbijana uredba ne vsebuje nobenih pravnih varovalk, zlasti ne procesnih;
            
         
               —
            
            
               kršitev Listine Evropske unije o temeljnih pravicah, saj izpodbijana uredba krši i) načelo prepovedi diskriminacije, s tem da tožečo stranko ohranja na seznamu oseb, za katere veljajo omejevalni ukrepi, zaradi njenega socialnega izvora, ii) pravico do obrambe, s tem da ne predvideva postopka, ki bi tožeči stranki omogočil seznanitev z obremenilnimi dejstvi, iii) pravico do učinkovitega pravnega sredstva, ker Svet tožeče stranke ni obvestil o pravnih sredstvih, in iv) lastninsko pravico tožeče stranke.
            
         
      (1)  UL L 346, str. 26.